**SINTEZA**

obiecţiilor şi propunerilor la proiectul Hotărîrii Guvernului cu privire la aprobarea Reglementării tehnice

privind punerea la dispoziţie pe piaţă a recipientelor simple sub presiune

|  |  |  |  |  |  |
| --- | --- | --- | --- | --- | --- |
| **Nr. d/o** | **Autoritatea publică** | **Articolul** | **Obiecţii şi propuneri** | **Rezultatul precăutării** |  |
| **La proiectul hotărîrii Guvernului** | | | | | |
| 1. | Centrul de armonizare a legislaţiei | La partea decisivă | Pct.1 al proiectului Hotărîrii de Guvern cu privire la reglementarea tehnică privind punerea la dispoziție pe piață a recipientelor simple sub presiune a preluat *ad literam* prescripția UE ce stabilește obiectul de reglementare, fapt care a denaturat gradul de compatibilitate general al acestuia, îngustînd semnificativ obiectul proiectului național. Astfel, ținînd seama de faptul că Republica Moldova nu este stat membru UE, prin pct. 1 din proiectul național, sînt excluse de la reglementare recipientele simple sub presiune noi produse în Republica Moldova, or, scopul Directivei 2014/29/UE este anume acela de a acoperi recipientele noi produse în toate statele membre UE și cele noi sau la mâna a doua importate din statele terțe. O atare modalitate de preluare a scopului Directivei 2014/29/UE, ipotetic, ar fi posibilă după aderarea Republicii Moldova la UE și obținerea statului de stat membru.  Pentru a asigura corectitudinea transpunerii normei UE, lista produselor din pct. 1 al proiectului național se va completa și cu categoria recipientelor simple sub presiune noi, fabricate în Republica Moldova. | Se acceptă | **1.**Prezenta Reglementare tehnică se referă la recipientele simple sub presiune care, la întroducerea pe piaţă sînt noi, fiind fabricate de un producător înregistrat pe teritoriul Republicii Moldova, precum şi recipiente simple sub presiune noi sau la mîna a doua, importate dintr-o țară terță. |
| 2. | Centrul de armonizare a legislaţiei | La partea decisivă | Scopul proiectului național constă în stabilirea condițiilor tehnice pentru recipientele simple sub presiune care la introducerea pe piață sunt noi, fabricate de un producător stabilit în Uniune, precum și pentru recipientele simple sub presiune, noi sau la mâna a doua, importate dintr-o țară terță.  Directiva 2014/29/UE stabilește condițiile tehnice pentru admiterea pe piața UE a recipientelor simple sub presiune noi, fabricate de un producător stabilit în Uniune, precum și a recipientelor simple sub presiune, noi sau la mâna a doua, importate dintr-o țară terță.  Din analiza comparativă întreprinsă asupra proiectului național în raport cu actul UE, constatăm că acesta nu asigură realizarea corespunzătoare și integrală a obiectivului Directivei 2014/29/UE, datorită inserării unor numeroase prevederi a căror aplicabilitate practică este suspendată pînă la momentul aderării Republicii Moldova la Uniunea Europeană (de exemplu, pct. 83-138, pct. 142, 143, 147, 148 din proiectul național – notificarea organismelor de evaluare a conformității și supravegherea pieții).  Anexa XVI a Capitolului V ”Comerțși aspecte legate de comerț” din Acordul de Asociere RM-UE formalizează angajamentul Republicii Moldova de a asigura apropierea cu Directiva 2009/105/CE în termeni scurți - 2015, fără a fi formulate careva rezerve referitoare la modalitatea de transpunere a actului UE. Astfel, ținînd seama de cadrul juridic actual al relațiilor bilaterale dintre Republica Moldova și UE - Acordul de Asociere RM-UE, este inoportună și precipitată includerea în proiectul național a unor norme UE aplicabile exclusiv statelor membre, cu suspendarea punerii în aplicare a acestora pentru Republica Moldova pînă la producerea unui eveniment viitor și incert - aderarea la UE. Stabilirea unor perioade de inaplicabilitate a unor norme juridice este posibilă, dar poate genera o incertitudine în sistemul de drept național. Mai mult, art. 172 al Acordului de Asociere RM-UE în domeniul reglementării tehnice și evaluării a conformității, prevede relații de cooperare dintre cele două părți, cu armonizarea graduală a legislației naționale cu cea a UE.  În contextul celor expuse *supra,* considerăm necesară armonizarea doar a prevederilor ce pot fi implementate de Republica Moldova la moment, cu adaptarea acestora la realitatea juridică stabilită de legile cadru în domeniul reglementărilor tehnice și evaluării conformității și în limitele angajamentelor asumate prin Acordul de Asociere RM-UE. | Se acceptă | Au fost efectuate completările de rigoare. |
| 3 | Ministerul Afacerilor Interne | La partea decisivă | Avînd în vedere prevederile art.8 alin. (61) şi alin. (7) al Legii nr.420-XVI din 22 decembrie 2006 privind activitatea de reglementare tehnică, potrivit cărora autorităţile de reglementare, pînă la intrarea în vigoare a reglementărilor tehnice, aprobă listele standardelor naţionale voluntare care cuprind metodele de încercări, inclusiv metodele de prelevare a probelor aplicabile procedurilor de evaluare a conformităţii, necesare pentru implementarea şi executarea reglementărilor tehnice respective, precum şi utilizabile în cadrul supravegherii pieţei, iar în lipsa standardelor naţionale voluntare menţionate la alin.(6) din prezentul articol, autorităţile de reglementare aprobă metodele de încercări, inclusiv metodele de prelevare a probelor necesare pentru implementarea şi executarea reglementărilor tehnice aprobate şi pentru evaluarea conformităţii, se consideră judicios includerea unor astfel de prevederi în proiectul hotărîrii Guvernului, care să stabilească în sarcina autorităţii de reglementare (Ministerul Economiei) aprobarea acestor acte. | Se acceptă | S-a completat cu pct.3 cu următorul cuprins  “3. În termen de 6 luni de la data publicării, Ministerul Economiei va elabora lista standardelor conexe şi planul de implementare a Reglementării tehnice privind punerea la dispoziţie pe piaţă a recipientelor simple sub presiune. |
| 4. | Ministerul Justiţiei | I. La proiectul Hotărîrii | 1.Pct. 2 din proiectul hotărîrii considerăm oportun a fi expus după pct. 3. | Se acceptă | Au fost efectuate completările de rigoare. |
| 5 | Ministerul Justiţiei |  | 2.La pct. 3 se va indica cine va aproba lista standardelor conexe și planul de implementare a Reglementării tehnice. | Se acceptă | Au fost efectuate completările de rigoare. |
| 6 | Ministerul Justiţiei |  | 3.La pct. 4 se va revedea sintagma ”vor intra în vigoare la data semnării Acordului”. Astfel, potrivit ar. 76 din Constituţia Republicii Moldova “Legea se publică în Monitorul Oficial al Republicii Moldova şi intră în vigoare la data publicării sau *la data* prevăzută în textul ei. Prin urmare, în cazul intrării în vigoare a legii la data prevăzută în textul ei, legiuitorul fixează clar ziua, luna și anul intrării în vigoare a legii, pornind de la data publicării ei. Prevederile art. 76 din Constituție se aplică prin analogie și Hotărîrilor de Guvern.  Suplimentar, remarcăm, că Hotărîrile privind aprobarea tratatelor internaţionale, precum şi hotărîrile de aprobare a proiectelor de legi privind ratificarea, acceptarea, aprobarea sau aderarea la tratatele internaţionale, sînt supuse unei proceduri speciale de iniţiere, elaborare, adoptare, intrare în vigoare sau denunţare, conform Legii nr. 317-XV din 18 iulie 2003 privind actele normative ale Guvernului şi ale altor autorităţi ale administraţiei publice centrale şi locale şi Legii privind tratatele internaţionale ale Republicii Moldova nr. 595-XIV din 24 septembrie 1999.  Astfel, potrivit art. 18 alin. (2) din Legea nr. 595-XIV Ministerul Afacerilor Externe şi Integrării Europene notifică celeilalte părţi contractante sau depozitarului tratatului internaţional îndeplinirea condiţiilor necesare intrării în vigoare a tratatului, efectuează schimbul de documente corespunzătoare sau  le transmite depozitarului.  Prin urmare, data intrării în vigoare a Acordurilor este data recepţionării ultimei notificări scrise, prin canalele diplomatice, prin care Părţile se vor notifica reciproc despre îndeplinirea procedurilor interne necesare pentru intrarea în vigoare a Acordului semnat.  Totodată, nu este clară necesitatea indicării denumirii prescurtate a Acordului. | Se acceptă | Pct.3,4 au fost comasate într-un singur punct:  „3. Prezenta hotărîre se publică în Monitorul Oficial al Republicii Moldova şi intră în vigoare la 24 luni de la data publicării, cu excepţia punctelor 70, 72, 105-109, 134, 135, 139, 140 care vor intra în vigoare la data semnării Acordului privind evaluarea conformităţii şi acceptarea produselor industriale între Republica Moldova şi Uniunea Europeană”. |
| La proiectul Reglementării tehnice privind punerea la dispoziţie pe piaţă a recipientelor simple sub presiune | | | | | |
| 7. | Inspectoratul Principal de Stat pentru  Supravegherea  Tehnică a Obiectelor Industriale Periculoase | Pct.1 | De corectat eroarea din pct.1 alin.1) lit.d) referitor la temperatura maxima pentru recipientele din aluminiu; | Se acceptă | Au fost efectuate completările de rigoare. |
| 8. | Ministerul Justiţiei | II.La anexa “Reglementarea Tehnică”: | 4. Se va revedea titlul Reglementării, deoarece nu cadrează cu conținutul acesteia.  Mai mult, potrivit art. 18 alin. (2), art. 20 alin. (1) și art. 33 alin. (2) lit. a) și c) din Legea nr. 235 din 1 decembrie 2011 privind activităţile de acreditare şi de evaluare a conformităţii, Guvernul va aproba *procedurile de evaluare* a conformităţii, care descriu modulele şi schemele de certificare aplicabile produselor supuse evaluării conformităţii cu titlu obligatoriu. | Constatare | Conform prevederilor Legii nr. 420-XVI din 22.12.2006 privind activitatea de reglementare tehnică o reglementare tehnică înglobează, după caz, compartimentele care specifcă, produsul sau categoria de produse la care se referă, cerințele esențiale care trebuie să satisfacă produsele respective, obligaţiile producătorilor, importatorilor, distribuitorilor, cerințe față de organismele de evaluare a conformității și cerințele privind de recunoaștere/notificare a acestora, procedurile de evaluare a conformității produselor, conținutul documentației tehnice, cerințe privind supravegherea pieţei la întroducerea sau punerea la dispoziție pe piață a propuselor respective, marcajul CE, declaraţia de conformitate, cerinţele esenţiale de siguranţă. Astfel o reglementare tehnică este un document mai amplu, care include şi, *procedurilor de evaluare* a *conformităţii, care descriu modulele şi schemele de certificare aplicabile produselor supuse evaluării conformităţii cu titlu obligatoriu.* |
| 9 | Ministerul Justiţiei | Pct.4 | La pct. 4 se va revedea obligația exclusivă a producătorului de evaluare a recipientelor, deoarece pct. 37 prevede și atribuția importatorilor de a testa prin eșantionare recipientele puse la dispoziție pe piață. | Nu se acceptă | Conform specificului produsuluirespectiv - „recipient simplu sub presiune” și tehnologiei de producere a acesuia, precum și a condițiilor care trebuie respectate pentru procedurile de evaluare a conformității pot și trebuie asigurate doar de către producătorul recipientului.  Referitor la pct.37 specificăm că testarea prin eșantionare a recipientuil este prevăzută ca atribuție importatorului doar în cazul în care acest lucru este considerat adecvat în raport cu riscurile prezentate de un recipient. Și mai este un aspect, tesarea este ca o parte a procedurii de evaluare, pe cînd evaluarea conformității înclude și alte aspecte care de fapt nu pot asigurate de către importator în cazul recipientelor reglementate de reglementarea respectivă. |
| 10. | Centrul Naţional Anticorupţie | Pct.6  Pct.129 | **Pct 6** al proiectului: “Importatori sînt obligaţi să se asigure că recipientele pe care le introduc pe piaţă respectă cerinţele prezentei Reglementări tehnice şi să nu introducă pe piaţă recipiente care nu corespund cerinţelor aplicabile sau prezintă riscuri".  **pct.129** al proiectului:"În cazul în care Inspectoratul Principal de Stat pentru Supravegherea Tehnică a Obiectelor Industriale Periculoase are suficiente motive să considere că un recipient care intră sub incidența prezentei Reglementări tehnice, prezintă un risc pentru sănătatea sau siguranța persoanelor sau pentru animale domestice sau bunuri, acesta efectuează o evaluare cu privire la recipientul în cauză, acoperind toate cerințele relevante stabilite în prezenta Reglementare tehnică. Agenţii economici relevanți cooperează cu Inspectoratul Principal de Stat pentru Supravegherea Tehnică a Obiectelor Industriale Periculoase în acest scop, dacă este necesar”.  Sintagma „sau prezintă riscuri” conferă per ansamblu normei un caracter ambiguu şi permite o interpretare extensivă a normei. În acest context accentuăm faptul că la elaborarea proiectului de act normativ, autorul, inter alia, trebuie să asigure că reglementările aprobate de executiv dispun de suficientă precizie, predictibilitate şi coerenţă şi oferă o anumită garanţie contra exercitării arbitrare a prerogativelor puterii publice de către autorităţile administraţiei publice. Acţiunile date vor limita posibilităţile subiecţilor destinatari ai normei de interpretare discreţionară a normelor juridice şi de periclitare a stabilităţii regulilor instituite prin acestea. Prin urmare, menţionăm că redacţia propusă a normei este defectuoasă şi va provoca neclarităţi şi interpretări subiective eronate la etapa implementării ulterioare a acesteia.  **Recomandarea:** Se recomadă autorului reglementarea noţiunii în speţă sau evidenţierea exhaustivă a circumstanţelor în care recipientul poate fi apreciat drept un bun ce prezintă riscuri. Totodată, urmează a fi revăzută sintagma: „acoperind toate cerințele relevante stabilite în prezenta Reglementare tehnică” în sensul concretizării acţiunilor ulterioare a autorităţii după efectuarea evaluării recipientului în cauză. | Se acceptă | Au fost efectuate completările de rigoare. |
| 11. | Ministerul Afacerilor Interne | Pct.7 | Prevederile pct.7 urmează a fi analizate suplimentar prin prisma art.4 alin.(4) lit.d) al Legii nr.420-XVI din 22 decembrie 2006 privind activitatea de reglementare tehnică, potrivit căruia Reglementarea tehnică trebuie să se refere la cerinţele esenţiale pentru grupele de produse sau servicii respective, stabilindu-se, în termeni suficient de exacţi, cerinţele impuse produselor sau serviciilor pentru a putea fi identificate şi plasate pe piaţă. Prin urmare, din varianta propusă la pct. 7 din Reglementarea tehnică, nu rezultă careva cerinţe esenţiale de siguranţă stabilite pentru recipientele la care produsul dintre presiune şi capacitatea recipientului (PSxV) este mai mic sau egal cu 50 bar\*l, deoarece sintagma "trebuie să fie proiectate şi fabricate în conformitate cu cele mai bune practici" comportă o formulare prea generală şi lasă loc de interpretări în procesul de implementare în practică a prevederilor legale. | Constatare | Recipientele la care produsul PSxV este mai mic sau egal cu 50 bar.l, care sînt proiectate şi fabricate în conformitate cu cele mai bune practice, poartă inscripţiile prevăzute în pct.1 din anexa III. |
| 12. | Ministerul Justiţiei | Pct.8 | 6. Pct. 8 se va indica la ”Dispoziții generale”. | Se acceptă | Au fost efectuate modificările necesare. |
| 13. | Ministerul Afacerilor Interne | Pct.11 | La pct. 11, în partea ce ţine obligaţia producătorului de a păstra documentaţia tehnică şi declaraţia de conformitate timp de 10 ani după introducerea pe piaţă a recipientului, de menţionat că potrivit art. 26 alin. (1) lit. d) al Legii nr. 235 din 1 decembrie 2011 privind activităţile de acreditare şi de evaluare a conformităţii, producătorul are obligaţia păstrării documentaţiei suport şi declaraţiei de conformitate în funcţie de ciclul de viată al obiectului declaraţiei si de nivelul de risc, după introducerea pe piaţă a produsului. Prin urmare, stabilirea unui termen concret de păstrare a declaraţiei de conformitate în raport cu toate recipientele poate constitui o neconformitate cu ciclul de viaţă al acestora şi nivelul de risc, astfel încît acest termen constituind o perioadă mai mare de păstrare sau una mai redusă. Obiecţia este valabilă şi în raport cu prevederile pct. 19 lit. a) şi pct. 27 din proiectul Reglementărilor tehnice. | Constatare | Este de menţionat faptul că în Legea nr.235 din 1 decembrie 2011 privind activităţile de acreditare şi de evaluare a conformităţii sînt stipulate prevederi cu caracter general, dar în Reglementarea tehnică se conţin termeni concreţi de păstrare a documentației tehnice și declarației UE de conformitate. |
| 14. | Ministerul Justiţiei | Pct.19 | 7. Pct. 19 se va revedea prin prisma art. 26 alin. (1) lit. d) al Legii nr.235 din 1 decembrie 2011, care stabilește, că producătorul păstrează documentaţia suport şi declaraţia de conformitate în *funcţie de ciclul de viaţă* al obiectului declaraţiei şi de nivelul de risc, după introducerea pe piaţă a produsului. | Nu se acceptă | Este corect că Legea nr.235 din 1 decembrie 2011, normă generală privind obligația producătorului de a păstra „ *documentaţia suport şi declaraţia de conformitate în* ***funcţie de ciclul de viaţă*** *al obiectului declaraţiei*”. Dar în cazul nostru RT pentru recipiente este document tehnic care reglementează pe verticală toate aspectele legate de punerea recipientelor la dispoziție pe piață stabilind norme specifice, inclusiv în  *funcţie de ciclul de viaţă* și a nivelului de risc a recipientelor indicarea expresă a termenului respectiv de 10 ani pentru a păstra documentația tehnică pentru recipintele fabricate. |
| 15 | Ministerul Justiţiei | Pct.25 şi 38și pentru pct. 40 și 47 | 8. La pct. 25 și 38 se va examina oportunitatea comasării acestora, deoarece au conținut similar (obiecție valabilă și pentru pct. 40 și 47). | Nu se acceptă | Toțioperatoriieconomici care intervinînlanțul de aprovizionareși de distribuțieartrebuisăiamăsurilecorespunzătoarepentru a se asiguracă pun la dispozițiepepiațănumairecipiente simple sub presiune care suntînconformitate cu prezentadirectivă. Este necesarsă se prevadă o distribuțieclarășiproporționalăaobligațiilor care corespundroluluideținut de fiecare operator economic înlanțul de aprovizionareșidistribuție. Astfelprevedilor pct. 25 și pct.38 suntconforme cu art.4 alin.(2) lit.b) și art.6 alin.(1) al Legii nr. 422-XVI din 22.12.2006 privind securitatea generală a produselor Respectiv pct. 40 și 47 suntconforme cu art.6 alin.(1) al Legii prenotate. De asemenea obligațiile menționate la pct.25 şi 38 și pct. 40 și 47 sunt în corespundere cu prevederile art.26 alin.(2), (3) și (4), art.28 alin.(4), (10) și (11) și art.29 alin.(5) și (11) al Legii nr.235 din 01.12.2011 privind activitățile de acreditare și de evaluare a conformității. |
| 16 | Ministerul Justiţiei | Pct.37 | 9. La pct. 37, se va prevedea și registrul de retrageri a recipientelor, or potrivit pct. 38 importatorii, care consideră sau au motive să creadă, că un recipient pe care l-au introdus pe piață nu este conform cu prezenta Reglementare tehnică iau de îndată măsurile necesare pentru *a retrage* respectivul recipient. | Nu se acceptă | Conform art.28 alin.(11) al Legii nr.235 din 01.12.2011 privind activitățile de acreditare și de evaluare a conformității prevede „(11) *Importatorul sau distribuitorul este considerat producător în sensul prezentei legi şi este supus obligaţiilor ce revin producătorului în temeiul prezentului articol atunci cînd introduce pe piaţă un produs sub numele sau sub marca sa ori modifică un produs, introdus deja pe piaţă, într-o manieră care generează posibilitatea afectării conformităţii cu cerinţele esenţiale aplicabile*.”, iar art.26 alin.(2) al Legii prenotate stabilește că, „(2) *Producătorul .... ... ţinînd un registru de plîngeri, de produse neconforme şi de rechemări ale unor produse, şi informează distribuitorii despre orice astfel de activităţi de monitorizare*.” |
| 17 | Ministerul Justiţiei | Cap.II secţiunea 5 | 10. La Capitolul II, secțiunea 5 se va include în Capitolul I. | Se acceptă | S-a redactat conform propunerii |
| 18. | Ministerul Afacerilor Interne | Pct.48 | La pct. 48, dar şi în tot textul Anexei nr. 2 la Reglementarea tehnică "Recipientele simple sub presiune", sintagma "Organismele de evaluare a conformităţii notificate/recunoscute" şi sintagma "organism notificat/recunoscut" se va substitui cu sintagma "organismele de evaluare a conformităţii acreditate şi recunoscute", respectiv "organism de evaluare a conformităţii acreditat şi recunoscut", avînd în vedere prevederile art. 2, art. 12 alin. (4) şi art. 15 din Legea nr. 235 din 1 decembrie 2011 privind activităţile de acreditare şi de evaluare a conformităţii, potrivit cărora acreditarea presupune o atestare de către organismul naţional de acreditare (Centrul Naţional de Acreditare) a faptului că un organism de evaluare a conformităţii îndeplineşte cerinţele stabilite prin standardele de referinţă şi, după caz, orice alte cerinţe suplimentare, inclusiv cele prevăzute în schemele de acreditare specifice relevante, pentru realizarea activităţilor specifice de evaluare a conformităţii. Totodată, potrivit art. 15 alin. (2) al Legii prenotate, evaluarea conformităţii se realizează numai de organismele de evaluare a conformităţii acreditate. Prin urmare, se consideră greşită utilizarea formulei de "organ notificat/recunoscut", deoarece acest organ este supus unei acreditări de către Centrul Naţional de Acreditare şi este recunoscut de Ministerul Economiei (potrivit pct. 48 al proiectului Reglementării tehnice), fiind acreditarea acestuia. obligatorie | Se acceptă | Au fost efectuate completările de rigoare. |
| 19 | Ministerul Justiţiei | Pct.52 | 11. La pct. 52 remarcăm, că în Monitorul Oficial trebuie publicate nu doar lista standardelor, dar şi textul actelor normative, în caz contrar acestea nu vor avea valoare juridică. Totodată, atragem atenția, că potrivit art. 6 alin. (5) din Legea cu privire la standardizare nr. 590 din 22 septembrie 1995, organismul naţional de standardizare are, cu titlu exclusiv atribuția de a edita şi difuza publicaţia sa oficială Buletinul de Standardizare, care are scopul de a asigura informarea publicului, a informaţiilor referitoare la data adoptării, publicării, anulării, modificării, după caz, a standardelor şi prestandardelor naţionale, a codurilor de bună practică în domeniul standardizării, precum și alte informaţii relevante privind standardizarea naţională. | Nu se acceptă | Conform Legii cu privire la standardizare nr. 590 din 22 septembrie 1995 dreptul de publicare (editare) şi difuzare a standardelor naţionale, a prestandardelor naţionale şi a codurilor de bună practică în domeniul standardizării ale Republicii Moldova aparţine în exclusivitate organismului naţional de standardizare. Publicarea (editarea) şi difuzarea standardelor internaţionale, regionale (europene şi interstatale) şi ale altor state se fac în baza acordurilor încheiate cu organizaţiile care le-au elaborat şi adoptat. Se interzic reproducerea integrală sau parţială, multiplicarea prin orice procedeu a documentelor menţionate sau a conţinutului publicaţiilor organismului naţional de standardizare, precum şi difuzarea lor, fără acordul scris al acestui organism. |
| 20 | Ministerul Justiţiei | Pct.60 | La pct. 60 atragem atenția, că declarația de conformitate se emite de producător pe răspunderea exclusivă a acestuia, și nu de importator sau distribuitor (a se vedea și Anexa nr. 4 la proiectul Reglementării tehnice). | Se acceptă | Au fost efectuate modificările de rigoare |
| 21. | Сеntrul Naţional de Acreditare | Cap.III  Pct.69 | La capitolul III, alineatul “Proceduri de evaluare a conformităţii”: Înainte de pct. 69 de completat cu un punct în următoarea redacţie: *“Procedurile de evaluare a conformităţii prevăzute în prezenta reglementare se efectuează de organisme de evaluare a conformităţii acreditate şi recunoscute în conformitate cu legislaţia în vigoare”*. | Se acceptă | Au fost efectuate completările de rigoare. |
| 22 | Сеntrul Naţional de Acreditare | Cap.IV | La capitolul IV. Cerinţele privind notificarea de adus în conformitate cu Legea nr.235 din 01.12.2011 “*privind activităţile de acreditare şi de evaluare a conformităţii”.* De stabilit cerinţe privind recunoaşterea OEC acreditate de către autoritatea de reglementare. | Constatare | Cerinţele cu privire la organismele de evaluare a conformităţii notificate se aplică și organismelor de evaluare a conformităţii recunoscute. |
| 23. | Ministerul Justiţiei | Cap.IV | 13. Capitolul IV se va examina prin prisma Regulamentului  privind organizarea şi funcţionarea Ministerului Economiei, Anexa nr.1 la Hotărîrea Guvernului nr. 690 din 13 noiembrie 2009, deoarece respectivul nu prevede atribuția Ministerului Economiei de a notifica Comisia Europeană și celelalte state membre organismele notificate pentru a efectua sarcinile de evaluare a conformității ca părți terțe.  Suplimentar, pct. 70, 71 și 74 considerăm oportun de indicat în proiectul hotărîriiși nu în proiectul Reglementării tehnice. | Se acceptă parţial | Conform art.32 al Legii nr.235 din 01.12.2011, „*La data aderării Republicii Moldova la Uniunea Europeană, organismele de evaluare a conformităţii care efectuează evaluarea conformităţii în domeniile specificate la anexa nr.3 vor fi desemnate şi notificate Comisiei Europene conform legislaţiei naţionale armonizate cu legislaţia europeană respectivă*.”  Astfel conform proiectului se propune ca Ministrul Economiei să fie autoritatea de notificare Comisiei Europene a organismelor de evaluare a conformității pentru recipientele simple sub presiune. Dar cum prevede legea prenotată notificarea se fa efectua cînd vor fi întrunite mai multe condițiiții,inclusiv cea de bază de aderare a Republicii Moldova la Uniunea Europeană. Tot odată una din condiții pentru aderare este alinierea cadrului legal și normativ cu cadrul legal de armonizare al UE |
| 24. | Centrul de Armonizare a legislaţiei | Pct.73-76 | Pct. 73-76 din proiectul național a preluat prevederile corespondente din art. 14 ale Directivei 2014/29/UE. Totuși, reieșind din considerentul lipsei calității de stat membru al UE pentru Republica Moldova, este inoportună utilizarea sintagmei ”Declarația **UE** de conformitate”. Mai mult de atît, la moment, declarația de conformitate este reglementată de art. 19 al Legii nr. 235 din 1 decembrie 2011 privind activitatea de acreditare și evaluare a conformității. Pentru asigurarea corectitudinii armonizării legislative și consecutivității reglementărilor, recomandăm substituirea sintagmei ”Declarație UE de conformitate cu ”Declarație de conformitate” în tot textul proiectului național. | Se acceptă | Au fost efectuate completările de rigoare. |
| 25. | Ministerul Justiţiei | Pct.80 | 14. Pct. 80 se va exclude, deoarece nu conține o normă clară și nu ține de Reglementarea tehnică. Numărul de personal se aprobă prin Hotărîre de Guvern. | Nu se acceptă | Cerința stabilită la pct.80 este complementară la obligația stabilită la pct.77 care prevede că „*Ministerul Economiei asigură* ***luarea fiecărei decizii cu privire la notificarea****organismului de evaluare a conformităţii* ***de persoanele competente****, altele decît cele care au efectuat evaluarea organismului de evaluare a conformităţii.*” Astfel autoritate de notificare are obligația să dispună de personal cu competență tehnică respectivă, inclusiv numarul aceste,pentru a asigura imparțialitatea și corectitudinea evaluării organismelor de evaluare a confrmiății în scop de notificare. |
| 26 | Ministerul Justiţiei | Pct.82 | 15. Pct. 82 se va revedea din punct de vedere redacțional. | Se acceptă | S-a redactat după cum urmează „Înscopulnotificării, un organism de evaluare a conformitățiitrebuiesă îndeplinească cerinţele prevăzute în standardele de referinţă aplicabile acestora, care se confirmă prin acreditare în condiţiile Legii nr.235 din 1 decembrie 2011 privind activităţile de acreditare şi de evaluare a conformităţii.” |
| 27. | Asociaţia Patronală în domeniul Conformităţii Produselor din Republica Moldova | Pct.84 | 1. De exclus din reglementările expuse în p.84 atribuirea Ministerului Economiei ca autoritate de notificare a unor responsabilităţi privind *„instituirea şi* ***îndeplinirea procedurilor necesare pentru evaluarea*** *şi notificarea organismelor de evaluare a conformităţii şi de* ***monitorizare a organismelor notificate”*** *de* oarece aceste atribuţii au un caracter juridic primar şi din cauza că Ministerul Economiei, conform art.4 şi 30 din Legea nr.235 din 01.12.2011 privind activităţile de acreditare şi evaluare a conformităţii este organul responsabil de elaborarea politicilor în domeniul acreditării şi al evaluării conformităţii, dar nu şi responsabil de implementarea lor. Evaluarea şi monitorizarea organismelor de evaluare a conformităţii ţine de competenţa exclusivă a Centrului Naţional de Acreditare. Decizia nr.768/2008/CE a Parlamentului European și a consiliului din 9 iulie 2008, aliniatul (39) prevede că acreditarea este un mijloc esențial de verificare a competenței organismelor de evaluare a conformității și folosirea acestea trebuie să fie încurajată și în scopurile notificării. Aliniatul (2), articolul R14, capitolul R4 din Anexa 1 la Decizia menţionată, prevede că statele membre pot decide ca evaluarea și monitorizarea organismelor notificate să fie efectuate de un organism național de acreditare. Din aceste prevederi se subînţelege şi dreptul organismului național de acreditare de a recomanda notificarea organismului de evaluare către autoritatea de notificare. | Constatare | Legea nr.235 din 1 decembrie 2011 privind activitatea de acreditare și evaluare a conformității nu prevede organisme notificate. |
| 28 | Asociaţia Patronală în domeniul Conformităţii Produselor din Republica Moldova |  | 2. Cu toate că în proiectul Hotărârii Guvernului se prevede ca până la data aderării Republicii Moldova la UE se admite punerea la dispoziţie pe piaţă şi punerea în funcţiune a recipientelor cu marca de conformitate SM, în proiectul Reglementării tehnice autorii proiectelor se limitează la transpunerea în legislaţia naţională a Directivei 2014/29/UE referitor la marca CE, fără a se referi implicit la marcajul SM. Considerăm că ar fi fost mai raţional ca prezentele Reglementări tehnice să se refere şi la reglementările privind aplicarea mărcii SM, asigurându-i conformitatea cu cerinţele impuse faţă de marcajul CE (e posibil ca să ne folosim de marcajul SM încă mulţi ani înainte). | Se acceptă | Au fost făcute modificările de rigoare |
| 29 |  | Pct.86 | 3. Este necesar de a modifica redacţia p.86, capitolul V care nu este clară. | Se acceptă | Au fost făcute modificările de rigoare |
| 30. | Ministerul Justiţiei | Pct.91 | 16. La pct. 91 nu este clară necesitatea sbp. a). | Constatre | Conform prevederilor art.16 alin.(1) lit.f) al Legii nr.235 din 01.12.2011, organismele de evaluare a conformității au obligația: *„ f)* ***să desfăşoare activităţile de evaluare a conformităţii la cel mai înalt grad*** *de integritate profesională şi* ***de competenţă tehnică necesară în domeniul respectiv*** *...*.;” Respectiv la pct.91 este descris cu ce asigură acea competență tehnică necesar care include cerințe față de personal pe care trebuie să-l deține un organism de evaluare a conformității. |
| 31 | Ministerul Justiţiei | Pct.98 | 17. La pct. 98, atragem atenția, că potrivit art. 15 alin. (2) din Legea nr. 235 din 1 decembrie 2011 privind activităţile de acreditare şi de evaluare a conformităţii, evaluarea conformităţii, indiferent de faptul că este obligatorie sau voluntară, se realizează *numai* de organismele de evaluare a conformităţii acreditate. | Nu se acceptă | Este corect că conform Legii nr.235 din 01.12.2011, evaluarea conformităţii, se realizează *numai* de organismele de evaluare a conformităţii acreditate. Dar acest fapt nu contravine faptului că un organism de evaluare a conformității ca structură organizatorico-juridică să fie constituită și din filiale spre exemplu după principiul amplasării teritoriale. De asemenea RT prevede posibilitate de a subcontracta pentru efectuarea unor sarcini specifice, spre exemplu testarea unui eșantion prin încercări specifice care poate fi efectuate doar de un laborator care de asemenea este o persoană juridică și care este independentă de organismul de evaluare a conformității. Chiar în cazul Republicii Moldova organele de evaluare a conformității se adresează la laboratoarele de încercări acreditate pentru efectuarea unor încercări, anexînd și indicînd în certficatul de conformitate raportul de încercări respectiv. Dar cel mai important în ambele cazuri (filială, subcontract) este că responsabilitatea pentru luarea deciziei privind rezultatele evaluării conformității revine exclusiv organului de evaluare a conformității notificat. |
| 32. | Centrul Naţional Anticorupţie | Pct.103-104 | **Pct 103-104** al proiectului, în redacţia prezentată de autor: “103. Un organism de evaluare a conformității depune o cerere de notificare către Ministerul Economiei.  **104.** Cererea de notificare este însoțită de o descriere a activităților de evaluare a conformității, a modulului sau modulelor de evaluare a conformității și a recipientului sau recipientelor pentru care organismul se consideră a fi competent, precum și de un certificat de acreditare, eliberat de organismul național de acreditare, care să ateste că organismul de evaluare a conformității satisface cerințele prevăzute la pct.95-98”.  Analizînd normele propuse, constatăm insuficienţa reglementării procedurii administrative de recepţionare şi examinare a cererilor de notificare de către autoritatea publică. Totodată, remarcăm lipsa unor termeni clari pentru luarea deciziilor şi evidenţierea faptului dacă  serviciul dat este contra plată, fapt ce creează oportunităţi autorităţii pentru stabilirea termenilor la propria sa discreţie.  În condiţiile date, autoritatea responsabilă, va decide unilateral organizarea şi desfăşurarea procedurii de notificare.  **Recomandarea:** Se recomandă autorului revizuirea normei citate prin prisma celor sus-menţionate în sensul stabilirii unor norme clare ce reglementează cronologia desfăşurării procedurii în speţă, termenul de examinare a cererii de către autoritate şi de notificare propriu-zisă a organismului de evaluare a conformităţii, cît şi stabilirea faptului dacă serviciul dat este prestat de către autoritate contra cost sau gratis. Subsidiar, se recomandă elaborarea cererii-model de notificare şi aprobarea acesteia sub formă de anexă la proiectul RT. | Constatare | Seviciul dat se prestează *“gratis”* |
| 33 | Centrul Naţional Anticorupţie | Pct.113 | **Pct 113** al proiectului, în redacţia prezentată de autor: “În cazul în care Ministerul Economiei a constatat sau a fost informat că un organism notificat nu mai respect cerințele prevăzute la pct.95-98 sau că acesta nu își îndeplinește obligațiile, Ministerul Economiei restricționează, suspendă sau retrage notificarea după caz, în funcție de gravitatea nerespectării cerințelor sau a neîndeplinirii obligațiilor. Ministerul Economiei informează de îndată Comisia și celelalte state membre în consecință”.  Cuvintele “a constatat” sunt ambigui şi provoacă neclarităţi. Astfel, este interpretabil modul şi temeiul de stabilire de către autoritate, din oficiu (în lipsa unor informaţii prezentate de către persoane terţe), a faptului că un organism notificat anterior nu mai respectă cerințele  prestabilite de reglementarea tehnică, ori atribuţiile de monitorizare continuă a organismelor notificate de către autoritate nu sunt prevăzute nici de prezentul proiect, nici de cadrul normativ care reglementează modul de organizare şi funcţionare a autorităţii publice vizate.  **Recomandarea: Se recomandă revizuirea normei stabilite la pct.113 al proiectului prin prisma celor sus-menţionate.** | Se acceptă | Au fost efectuate completările de rigoare. |
| 34 | Centrul Naţional Anticorupţie | Pct.124-128, 148 | **Pct 124-125, 148** al proiectului, în redacţia prezentată de autor: „**124.**În cazul în care, pe parcursul monitorizării conformităţii, ulterior eliberării certificatului, un organism notificat constată că un recipient nu mai este conform, acesta solicită producătorului să ia măsurile corective corespunzătoare și suspendă sau retrage certificatul, dacă este necesar.  **125**.În cazul în care nu se iau măsuri corective sau acestea nu au efectul necesar, organismul notificat restricționează, suspendă sau retrage orice certificat, după caz.  **148.**În cazul în care neconformitatea menționată la pct.147 se menține, Inspectoratul Principal de Stat pentru Supravegherea Tehnică a Obiectelor Industriale Periculoase ia toate măsurile corespunzătoare pentru a restricționa sau a interzice punerea la dispoziție pe piață a recipientului sau pentru a se asigura că acesta este rechemat sau retras de pe piață”.  Normele evidenţiate stabilesc aplicarea a două măsuri alternative de sancţionare în cazul stabilirii neconformităţii recipientului – suspendarea sau retragerea certificatului. Menţionăm faptul că sancţiunile date constituie mijloace diferite, ca formă şi conţinut, de corectare şi reeducare şi condiţionează finalităţi separate.  Prin urmare, acestea urmează a fi aplicate în funcţie de caracterul şi gradul prejudiciabil al faptei (necorespunderii recipientului) şi de existenţa posibilităţii de remediere a situaţiei („întreprinderea măsurilor corective” – potrivit redacţiei proiectului).  Totodată, autorul nu evidenţiază circumstanţele/criteriile conform cărora acesta va stabili care este sancţiunea aplicabilă. Astfel, este atribuită autorităţii competenţa de a aplica discreţionar norma juridică şi de a decide unilateral, în lipsa unor criterii clare şi transparente, suspendarea sau retragerea certificatului.  Prin urmare norma admite derogări şi interpretări abuzive, care conferă reprezentanţilor autorităţilor publice atribuţii extensive de reglementare şi posibilitatea de a exercita funcţii abuzive.  ***Recomandarea***: Se recomandă autorului revizuirea normei propuse prin prisma analizei expuse anterior. | Se acceptă | Au fost efectuate completările de rigoare. |
| 35 | Ministerul Justiţiei | Pct.139-141  Pct.144-146 | Proiectul național a preluat o serie de norme din Directiva 2014/29/UE, care se referă exclusiv la statele membre ale UE, precum - procedura de salvgardare la nivelul Uniunii (pct.139-141 din proiect) și normele referitoare la recipientele conforme care prezintă un risc (pct.144-146 din proiect) și care nu pot fi implementate la momentul actual de Republica Moldova, urmînd a fi revizuite și adaptate realității juridice naționale. | Constatare | În Acordul de Asociere dintre Uniunea Europeană și Comunitatea Europeană a Energiei Atomice, la Capitolul 3 Bariere tehnice în calea Comerţului, Standardizare, Metrologie, Acreditare şi evaluarea conformităţii şi anume la art.174 care prevede semnarea **Acordului privind Evaluarea Conformităţii şi Acceptarea Produselor Industriale (AECA) este prevăzut:** Că legislaţia sectorială şi orizontală relevantă, instituţiile şi standardele Republicii Moldova au fost deplin aliniate cu cele ale Uniunii. Se intenţionează să se extindă, în cele din urmă, AECA pentru a acoperi toate sectoarele menţionate în Anexa XVI la prezentul Acord. AECA va asigura că schimburile comerciale între Părţi cu produse în sectoarele pe care le acoperă trebuie să aibă loc în aceleaşi condiţii ca şi cele care se aplică comerţului cu astfel de produse între Statele Membre ale Uniunii Europene. |
| 36. | Ministerul Justiţiei | Pct.139,140,144,145 | 18. Pct. 139, 140, 144 și 145 se vor exclude, deoarece nu ține de competența Republicii Moldova să reglementeze acțiunile Uniunii Europene sau a statelor membre. | Nu se acceptă | Conform art. 32 al.Legii nr.235 din 01.12.2011, **„**La data aderării Republicii Moldova la Uniunea Europeană, organismele de evaluare a conformităţii care efectuează evaluarea conformităţii în domeniile specificate la anexa nr.3 vor fi desemnate şi notificate Comisiei Europene conform legislaţiei naţionale armonizate cu legislaţia europeană respectivă.”  În conformitate cu HG 808 din 2014 Guvernul și-a asumat resonsabilitate de implementa un șir de directive, regulamente și deciții a cadrului european de armonizare pentru a asigura condițiile implementării Acordului de asociere și a Acordului de liber schim cu Uniunea Europeană. Astfel Reglementarea tehnică care transpune Directiva 2014/29/UE a Parlamentului European şi a Consiliului din 26 februarie 2014 privind armonizarea legislaţiei statelor membre referitoare la punerea la dispoziţie pe piaţă a recipientelor simple sub presiune vine să specifice acele proceduri care vor fi iplementate/întreprinse de Republica Moldova în cazul în care pe piața acesteea se vor depista produse care prezintă risc nu doar pentru cetățenii Republicii Moldova dar și cetățenilor din alte state membre UE. Punctele respective doar descriu masurile care se întreprinde de RM și nu reglementează acțiunile Uniunii Europene sau a statelor membre |
| 37. | Inspectoratul Principal de Stat pentru  Supravegherea  Tehnică a Obiectelor Industriale Periculoase | La nota informativă | De corectat sintagma Lege cu sintagma Reglementare Tehnică din Nota Informativă la proiectul Hotărîrii Guvernului cu privire la aprobarea Reglementării tehnice „ Recipiente simple sub presiune". | Se acceptă | Au fost efectuate completările de rigoare. |
| 38 | Inspectoratul Principal de Stat pentru  Supravegherea  Tehnică a Obiectelor Industriale Periculoase | Anexa nr.1 | In anexa nr.1 la Reglementarea tehnică „ Recipientele simple sub presiune'" Cerinţe Esenţiale de Siguranţă nu deplin sunt indicate cerinţele: faţă de materiale utilizate la fabricarea recipientelor, de exemplu în Reglementarea propusă sunt stipulate doar unele norme faţă de materialele utilizate, - considerăm că cerinţele faţă de materiale mai pe deplin vor fi indicate în standardele conexe;  faţă de construcţia recipientelor, că exemplu, lipsesc cerinţele faţă de dispozitivele de protecţie asupra suprapresiunii, dispozitivilor de măsurare a presiunii şi temperaturii, utilajului de dirijarea proceselor tehnologice a recipientelor etc;  - faţă de metodele şi procedurile de calcul a rezistenţei recipientelor | Se acceptă | Au fost efectuate completările de rigoare. |
| 39. | Ministeul Justiţiei | La anexa Nr.2 | 19. La Anexa nr. 2:  a) se va examina oportunitatea comasării cu secțiunea 2 din Capitolul III, care are titlul identic.  b) pct. 3.4-3.5 dublează pct. 2.4-2.5 și 4.3-4.4. | Nu se acceptă | Conform prevederilor art.4 alin.(4) al Legii nr. 420-XVI din 22.12.2006 privind activitatea de reglementare tehnică „(4) Reglementarea tehnică prevede, după caz, dar nu limitat, următoarele elemente:....... ...cu precizare expresă că „***Autorităţile de reglementare vor stabili structura şi conţinutul reglementării tehnice pentru fiecare caz aparte*.”**  Deși la prima vedere se pare că este o dublare secțiunea 2 din Capitolul III stabilește lista exhaustivă a procedurilor (modulelor) de evaluare a conformității pentru recipientele simple sub presiune, iar Anexa nr. 2 descrie amănuțit fiecare modul în parte. Modulele propuse corespunde HG nr.49 din 15.01.2013 „Cu privire la aprobarea Regulamentului privind procedurile de evaluare a confomității produselor industriale din domeniul reglementat (module)”  În cazul reglementării tehnice anexele fac parte integrantă a RT. |
| 40 | Ministeul Justiţiei |  | 20. Conform art. 12 alin. (3) al Legii nr. 317-XV din 18 iulie 2003 privind actele normative ale Guvernului şi ale altor autorităţi ale administraţiei publice centrale şi locale, problemele care necesită o reglementare detaliată se elaborează, de regulă, sub formă de proiecte de regulamente, instrucţiuni, statute, reguli, care urmează a fi aprobate prin Hotărîre de Guvern. Conform art. 54 alin. (1) al Legii nr. 317-XV din 18 iulie 2003, în structura actului normativ pot fi introduse componente ale acestuia, numite anexe, care cuprind exprimări cifrice, desene, tabele, planuri sau altele asemenea. Pot constitui anexe la un act normativ reglementările care trebuie aprobate de autoritatea publică competentă, cum sunt: statute, regulamente, instrucţiuni, reguli, metodologii sau norme cu caracter predominant tehnic.  Prin urmare, prevederile generale ce ţin de cerinţe şi procedurile privind punerea la dispoziție pe piață a recipientelor simple sub presiune, din anexe necesită a fi incluse în Reglementare, conţinutul acestuia fiind îmbunătăţit astfel, ca să reglementeze toată procedura ce se referă la punerea la dispoziție pe piață a recipientelor. | Se acceptă parțial | Proiectul Reglementării tehnice privind punerea la dispoziţie pe piaţă a recipientelor simple sub presiune este document tehnic care stabilește cerințe față de un produs concret și cerințe privind condițiile de plasare pe piață, etc.Conform prevederilor art.4 alin.(4) al Legii nr. 420-XVI din 22.12.2006 privind activitatea de reglementare tehnică „(4)... ....***Autorităţile de reglementare vor stabili structura şi conţinutul reglementării tehnice pentru fiecare caz aparte*.”** |
| 41 | Ministeul Justiţiei |  | 21. Proiectul actului normativ prezentat spre avizare, necesită a fi revizuit din punct de vedere redacţional, deoarece conține multe greșeli gramaticale şi expus conform art. 56 şi 58 din Legea nr. 317-XV din 18 iulie 2003, iar semnele grafice se vor exclude, deoarece nu constituie element de structură al unui act normativ. Astfel, punctele se numerotează în continuare de la începutul şi pînă la sfîrşitul actului normativ, punîndu-se punct după cifra de numerotare. Subpunctele se numerotează cu cifre arabe şi o paranteză şi pot avea diviziuni numerotate cu litere latine şi o paranteză.  Suplimentar, remarcăm, că punctele nu se intitulează.  Totodată, atragem atenţia, că secțiunea reprezintă un element de structură complex al actului normativ. Prin urmare, acesta nu poate fi constituit dintr-un singur punct. | Se acceptă parțial | Au fost efectuate modificările necesare. |
| 43 | Ministeul Justiţiei |  | 22. În proiect se vor numerota toate tabelele incluse, iar în text, se va face referinţă la respectivele. | Se acceptă | Au fost efectuate modificările necesare. |
| 44 | Ministeul Justiţiei |  | 23. Proiectul se va coordona cu societatea civilă. | Constatare | Proiectul reglementării tehnice, nota informativă şi analiza preliminară a impactului de reglementare au fost plasate pe site-ul Ministerului Economiei ([www.mec.gov.md](http://www.mec.gov.md)).  Totodată, în cadrul Ministerului Economiei s-au desfăşurat 2 mese rotunde în vederea discuţiilor pe marginea proiectului Hotărîrii Guvernului cu privire la aprobarea Reglementării tehnice privind punerea la dispoziţie pe piaţă a recipientelor simple sub presiune. Obiecţiile şi modificările înaintate de autorităţile şi instituţiile interesare au fost reflectate în sinteza divergenţelor al proiectului. Procesele-verbale a şedinţei de lucru se anexează la proiect. |
| 45. | Ministerul Sănătăţii |  | Lipsa de obiecţii şi propuneri |  |  |
| 46. | Ministerul Mediului |  | Lipsa de obiecţii şi propuneri |  |  |
| 47. | Ministerul Transporturilor şi Infrastructura Drumurilor |  | Lipsa de obiecţii şi propuneri |  |  |
| 48. | Ministerul Dezvoltării Regionale şi Construcţiilor |  | Lipsa de obiecţii şi propuneri |  |  |
| 49. | Î.S „Centrul Tehnic pentru Securitate Industrială şi Certificare” |  | Lipsa de obiecţii şi propuneri |  |  |
| 50. | S.A. „Franzeluţa” |  | Lipsa de obiecţii şi propuneri |  |  |